สวัสดีค่ะ มีตุ่มเล็กกว่าหัวนิ้วก้อยหน่อยนึงขึ้นที่มุมๆรักแร้ด้านขวา กดเจ็บมากค่ะ / ไม่มีหัว / ยิ่งเวลาแหนบลำตัว / ยกแขนขึ้น /เดินแขนสีกัน ก็จะรุ้สึกยิ่งขึ้นค่ะ เกิดจากอะไรค่ะ ใช่ต่อมน้ำเหลืองไหมค่ะ ขอบพระค่ะ
สวัสดีค่ะ ตุ่มที่บริเวณรักแร้ มีอาการกดเจ็บ ดังกล่าว อาจเป็น1.รูขุมขนอักเสบ จะมีอาการบวม แดง และเจ็บเวลาสัมผัสโดน ขยับหรือเสียดสีได้สาเหตุเกิดจากมีการบาดเจ็บที่ผิวหนัง เช่น การเสียดสีกับเสื้อผ้า การเกา การโกน การถอน และการการอุดตันของรูขุมขนเองจากชั้นของเซลล์ผิวที่ตายทับถมกัน ดัหากเป็นไม่มาก แนะนำให้ฟอกทำความสะอาดรักแร้ด้วยสบู่ฆ่าเชื้อเวลาอาบน้ำ ใช้ยาปฏิชีวนะที่เป็นชนิดทา เช่น มิวพิโรซิน (mupirocin)ทาวันละ2-3ครั้ง หลีกเลี่ยงการโกนและถอนขน หากจำนวนตุ่มมีปริมาณมากขึ้น กลายเป็นหัวหนอง ควรไปพบแพทย์เพื่อตรวจประเมินและทานยาปฏิชีวนะค่ะ2.ต่อมน้ำเหลืองที่รักแร้โตต่อมน้ำเหลืองที่อยู่ใต้รักแร้ โดยปกติจะไม่สามารถคลำได้ สำหรับสาเหตุที่อาจทำให้ได้ เช่น การมีบาดแผลติดเชื้อบริเวณแขน หรือหน้าอก เป็นวัณโรคต่อมน้ำเหลือง โรคแมวข่วน (โรคติดเชื้อแบคทีเรียชนิดหนึ่งจากการโดนแมวข่วน) มะเร็งต่อมน้ำเหลือง มะเร็งเต้านม มะเร็งของเซลล์ที่ผลิตเม็ดสี (melanoma)เป็นต้น3.ก้อนเนื้องอกใต้ผิวหนัง เช่น ก้อนไขมัน ก้อนซีสต์ แต่มักไม่ทำให้เกิดอาการเจ็บในเบื้องต้น แนะนำให้ดูแลแบบรูขุมขนอักเสบ หากตุ่มไม่ยุบลง มีหัวหนองเกิดขึ้น หรือมีจำนวนตุ่มเพิ่มขึ้น ควรไปพบแพทย์ค่ะ